Príloha č. 1 súťažných podkladov

|  |
| --- |
| **opis predmetu zákazky****Zabezpečenie externých audítorských služieb pri audite operácií na programe spolupráce INTERACT III 2014 – 2020 v roku 2023** |

# Opis predmetu zákazky

1. Predmetom zákazky je riadne poskytnutie audítorských služieb pre Ministerstvo financií SR ako orgán auditu pre program spolupráce INTERACT III 2014 – 2020 (ďalej aj „PS INTERACT III“) vykonávaných v rámci uvedeného programu na auditovaných subjektoch so sídlom mimo územia SR (predmet zákazky ďalej aj ako „audítorské služby“). Schválená verzia PS INTERACT III je v anglickej verzii dostupná na webovom linku <http://www.interact-eu.net/#o=about>. Návrh PS INTERACT III, ktorý bol schválený uznesením vlády SR č. 100/2015 zo 4. marca 2015 je zverejnený na webovom linku <https://rokovania.gov.sk/RVL/Material/11639/1>). Systém riadenia a implementácie PS INTERACT III na programové obdobie 2014 – 2020 je zverejnený na webovom linku <https://www.mfsr.sk/sk/financne-vztahy-eu/povstupove-fondy-eu/programove-obdobie-2014-2020/europske-strukturalne-investicne-fondy/program-spoluprace-interact-iii/>.
2. Predmet zákazky sa bude plniť prostredníctvom Rámcovej dohody na zabezpečenie audítorských služieb pri audite operácií na programe spolupráce INTERACT III 2014 – 2020 v roku 2023 (ďalej aj „Rámcová dohoda“). Účelom zákazky je zabezpečiť hospodárny, efektívny, účinný a účelný výkon auditov na auditovaných subjektoch so sídlom mimo územia SR, vykonaný v zmysle čl. 127 nariadenia Európskeho parlamentu a Rady (EÚ) č. 1303/2013 ako aj čl. 27 Delegovaného nariadenia Komisie (EÚ) č. 480/2014 na primeranej vzorke operácií na základe vykázaných výdavkov (ďalej ako „audit operácií“), a to prostredníctvom právnickej osoby, ktorá má odborné, personálne a materiálne predpoklady na výkon auditu v rámci PS INTERACT III. Cieľom zákazky je zabezpečiť komplexný a kompletný audit vrátane follow up vykonaný v súlade s medzinárodne uznávanými audítorskými štandardmi. Predmet zákazky bude úspešný uchádzač plniť prostredníctvom plnenia čiastkovej zákazky zadávanej úspešnému uchádzačovi verejným obstarávateľom formou písomnej objednávky podľa Rámcovej dohody.
3. Požadované audítorské služby sa týkajú overovania vybranej vzorky operácií na základe vykázaných výdavkov (na úrovni žiadostí o platbu[[1]](#footnote-1)1) u auditovaných subjektov/prijímateľov - INTERACT kancelárie so sídlom mimo územia SR. INTERACT kancelárie PS INTERACT III 2014 – 2020 majú sídlo v nasledovných členských štátoch EÚ: Rakúsko (Viedeň), Španielsko (Valencia), Dánsko (Viborg) a Fínsko (Turku).
4. V rámci výkonu auditov podľa bodu 3 zabezpečí úspešný uchádzač kompletné a komplexné overovanie výdavkov vykázaných v žiadostiach o platbu v v rozsahu podľa Prílohy č. 1 k Opisu predmetu zákazky, a to najmä overenie dodržiavania skutočností, či auditovaný subjekt postupoval v súlade s národnými predpismi príslušného štátu, v ktorom má auditovaný subjekt sídlo, v súlade s riadiacou/metodickou dokumentáciou vypracovanou riadiacim orgánom pre PS INTERACT III so sídlom v Slovenskej republike (Bratislavský samosprávny kraj) a v súlade s inými relevantnými dokumentmi záväznými pre auditované subjekty (napr. príslušná zmluva o poskytnutí príspevku (Subsidy Contract)).
5. Konkrétnych prijímateľov a konkrétne žiadosti o platbu, ktoré budú overené úspešným uchádzačom určí verejný obstarávateľ na základe výberu vzorky operácií. Výber vzorky operácií vykoná verejný obstarávateľ/Ministerstvo financií SR najneskôr v mesiaci august roku 2023. Údaje o vybranej vzorke operácií písomne oznámi verejný obstarávateľ úspešnému uchádzačovi bezodkladne po výbere vzorky operácií, a to najneskôr do zaslania písomnej objednávky úspešnému uchádzačovi v súlade s návrhom Rámcovej dohody. Úspešný uchádzač vykoná samostatný audit na úrovni každého overovaného auditovaného subjektu.
6. Verejný obstarávateľ predpokladá počas obdobia realizácie zákazky z o strany Poskytovateľa overenie maximálne troch žiadostí o platbu, pričom požadované audítorské služby podľa bodu 3 sa s ohľadom na termíny predkladania záverečnej dokumentácie pri ukončovaní účtovného roka v zmysle platných právnych predpisov EÚ budú vykonávať v období spravidla od augusta do októbra roku 2023. Začiatok výkonu audítorských služieb podľa bodu 3 bude závisieť od dátumu účinnosti Rámcovej dohody a bude zohľadnený v príslušnom harmonograme podľa bodu 8.
7. Audity podľa bodu 3 požaduje verejný obstarávateľ od úspešného uchádzača vykonávať primerane podľa platných postupov pre výkon vládneho auditu vypracovaných verejným obstarávateľom v slovenskom jazyku a zverejnených na jeho webovom sídle (webový link: <https://www.mfsr.sk/sk/financie/audit-kontrola/audit/vladny-audit/>), primerane podľa platných metodických usmernení k postupom pre výkon vládneho auditu (ďalej len „metodické usmernenia“) vypracovaných verejným obstarávateľom v slovenskom jazyku, podľa príslušnej legislatívy EÚ (napr. relevantné usmernenia Európskej komisie k implementácii európskych štrukturálnych a investičných fondov na programové obdobie 2014 – 2020) a podľa medzinárodne uznávaných audítorských štandardov. Metodické usmernenia, obsahujúce aj štandardizované kontrolné otázky pre výkon auditov operácií, ktoré nie sú verejne prístupné a ktoré bezprostredne súvisia s plnením predmetu zákazky, budú záujemcovi/uchádzačovi poskytnuté verejným obstarávateľom na vyžiadanie.
8. V rámci prípravy na audit podľa bodu 3 vypracuje úspešný uchádzač v anglickom jazyku zohľadňujúc príslušnú odbornú anglickú terminológiu a primerane podľa dokumentácie vypracovanej verejným obstarávateľom uvedenej v bode 7 najmä detailný popis plánovaného rozsahu overenia spolu s navrhovanými vzormi pracovných dokumentov súvisiacich s výkonom auditu (napr. kontrolné otázky, pracovné listy, vzor audítorskej správy a pod.). Zároveň sa úspešný uchádzač zaväzuje predložiť verejnému obstarávateľovi v slovenskom jazyku alebo anglickom jazyku aj návrh programu auditu spolu s harmonogramom prác na audite, v ktorom úspešný uchádzač uvedie mená a priezviská expertov s indikatívnym návrhom ich vykonávaných činností za jednotlivé týždne poskytovania objednaných audítorských služieb. Vyššie uvedené dokumenty podľa tohto bodu predloží úspešný uchádzač verejnému obstarávateľovi v termíne do desiatich pracovných dní od doručenia prvej písomnej objednávky na zabezpečenie auditu podľa bodu 3. V prípade, ak verejný obstarávateľ bude považovať vyššie uvedené dokumenty podľa tohto bodu za nedostatočné, môže od úspešného uchádzača požadovať ich úpravu, resp. doplnenie. V prípade, ak verejný obstarávateľ zistí, že vzory pracovných dokumentov primerane nezohľadňujú odbornú anglickú terminológiu a textácia v anglickom jazyku nebude dostatočne jasná a zrozumiteľná, úspešný uchádzač po písomnom vyzvaní od verejného obstarávateľa zabezpečí na vlastné náklady dodatočnú jazykovú úpravu predmetnej dokumentácie v termíne najneskôr do troch pracovných dní od vyzvania zo strany verejného obstarávateľa.
9. Výstupom z jednotlivých auditov podľa bodu 3 bude najmä návrh audítorskej správy (v prípade, ak budú zistené nedostatky), audítorská správa a vyplnené kontrolné otázky/pracovné listy, alebo iné dokumenty vypracované v rámci výkonu auditu (ďalej len „výstupy“). Súčasťou výstupov bude aj ostatná dokumentácia z vykonaného auditu, a to najmä dokumentácia z otvorenia auditu, podporná dokumentácia k nedostatkom, prípadne iná relevantná dokumentácia súvisiaca s vykonaným auditom. Uvedené výstupy vypracuje úspešný uchádzač v súlade s medzinárodne uznávanými audítorskými štandardmi a primerane podľa postupov pre výkon vládneho auditu a metodických usmernení vypracovaných verejným obstarávateľom, prípadne v súlade s inými relevantnými záväznými dokumentmi a podľa vzorov vypracovaných v zmysle bodu 8, a to v anglickom jazyku zohľadňujúc príslušnú odbornú anglickú terminológiu. Predložené výstupy musia byť zo strany úspešného uchádzača vypracované v takej kvalite, že v súhrne táto dokumentácia predstavuje audit trail v zmysle medzinárodne uznávaných audítorských štandardov (najmä ISA 230), a v zmysle Reflection paper on audit documentation vypracovaným EK. V prípade, ak verejný obstarávateľ zistí, že predložené výstupy primerane nezohľadňujú odbornú anglickú terminológiu a textácia v anglickom jazyku nebude jasná a zrozumiteľná, úspešný uchádzač po písomnom vyzvaní od verejného obstarávateľa zabezpečí na vlastné náklady dodatočnú jazykovú úpravu predmetnej dokumentácie v termíne najneskôr do troch pracovných dní od vyzvania zo strany verejného obstarávateľa.
10. Úspešný uchádzač všetku vykonanú prácu v rámci výkonu auditov na úrovni jednotlivých overovaných auditovaných subjektov dostatočne podrobne popíše v relevantných výstupoch (napr. kontrolné otázky, pracovné listy, a pod.), ktoré si na tento účel vytvorí.
11. V prípade, ak budú auditom zistené nedostatky, zašle úspešný uchádzač pred zaslaním návrhu audítorskej správy auditovanému subjektu, v rámci každého auditu vykonaného na úrovni jednotlivých overovaných auditovaných subjektov, v elektronickej verzii návrh audítorskej správy na posúdenie verejnému obstarávateľovi. V prípade, ak auditom nebudú zistené nedostatky, zašle úspešný uchádzač pred zaslaním audítorskej správy auditovanému subjektu, v rámci každého auditu vykonaného na úrovni jednotlivých overovaných auditovaných subjektov, v elektronickej verzii audítorskú správu na posúdenie verejnému obstarávateľovi. Verejný obstarávateľ kvalitatívne posúdi súlad týchto výstupov s požiadavkami verejného obstarávateľa na formu a zrozumiteľnosť týchto výstupov, ako aj vykonaný rozsah overenia a jeho dostatočnosť. V prípade zisteného nesúladu týchto výstupov s požiadavkami verejného obstarávateľa alebo nedostatočného rozsahu overenia zabezpečí úspešný uchádzač na základe požiadavky verejného obstarávateľa potrebný súlad výstupov s požiadavkami verejného obstarávateľa, prípadne vykoná potrebný rozsah overenia bezodkladne, najneskôr v lehote do troch pracovných dní od doručenia požiadavky verejného obstarávateľa, ak sa zmluvné strany nedohodnú inak.
12. V prípade, ak úspešný uchádzač v rámci výkonu auditu na úrovni jednotlivých overovaných auditovaných subjektov zistí nedostatky, navrhne v návrhu audítorskej správy a v audítorskej správe auditovanému subjektu odporúčania/opatrenia na nápravu zistených nedostatkov a na odstránenie príčin ich vzniku a stanoví lehotu na prijatie a splnenie opatrení na nápravu zistených nedostatkov a na odstránenie príčin ich vzniku. Najneskôr do 60 dní od zaslania audítorskej správy auditovanému subjektu vykoná úspešný uchádzač overenie, či auditovaný subjekt zohľadnil odporúčania a dostatočne prijal a splnil účinné opatrenia na nápravu zistených nedostatkov a na odstránenie príčin ich vzniku.
13. Výstupom z vykonaného overenia podľa bodu 12 bude záznam z overenia splnenia opatrení prijatých na nápravu zistených nedostatkov a na odstránenie príčin ich vzniku (ďalej len „záznam z overenia splnenia opatrení“) vypracovaný v anglickom jazyku zohľadňujúc príslušnú odbornú anglickú terminológiu. Návrh záznamu z overenia splnenia opatrení predloží úspešný uchádzač v elektronickej verzii pred zaslaním záznamu z overenia splnenia opatrení auditovanému subjektu na posúdenie verejnému obstarávateľovi. Verejný obstarávateľ kvalitatívne posúdi súlad tohto výstupu s požiadavkami verejného obstarávateľa na formu a zrozumiteľnosť tohto výstupu, ako aj vykonaný rozsah overenia a jeho dostatočnosť. V prípade zisteného nesúladu tohto výstupu s požiadavkami verejného obstarávateľa alebo nedostatočného rozsahu overenia zabezpečí úspešný uchádzač na základe požiadavky verejného obstarávateľa potrebný súlad výstupu s požiadavkami verejného obstarávateľa, prípadne vykoná potrebný rozsah overenia bezodkladne, najneskôr v lehote do troch pracovných dní od doručenia požiadavky verejného obstarávateľa, ak sa zmluvné strany nedohodnú inak. V prípade, ak niektoré opatrenia na nápravu zistených nedostatkov a na odstránenie príčin ich vzniku nebudú v danej lehote zo strany auditovaného subjektu splnené, úspešný uchádzač zabezpečí overenie splnenia týchto opatrení v termínoch stanovených na základe dohody s verejným obstarávateľom, a to bez nároku na ďalšiu odmenu a náhradu nákladov a výdavkov s tým spojených.
14. V prípade, ak úspešný uchádzač v rámci výkonu auditu identifikuje zistenia, ktoré nie je možné definovať ako nedostatky na úrovni jednotlivých auditovaných subjektov, avšak ide o zistenia týkajúce sa porušenia povinností zo strany iných subjektov (napr. riadiaci orgán, certifikačný orgán), zašle verejnému obstarávateľovi v elektronickej verzii písomnú informáciu o takýchto zisteniach spolu s naskenovanými podpornými podkladmi týkajúcimi sa identifikovaných zistení, a to bezodkladne po ich identifikovaní, najneskôr v lehote do troch pracovných dní od ich identifikovania, ak sa zmluvné strany nedohodnú inak.
15. V prípade požiadavky verejného obstarávateľa úspešný uchádzač zaeviduje výstupy podľa bodu 9, resp. podľa bodu 13 (ak je to relevantné) z každého auditu vykonávaného na úrovni každého auditovaného subjektu v Rozpočtovom informačnom systéme, modul RIS-KAA-MZ, a to podľa pokynov verejného obstarávateľa a v súlade s termínom uvedeným v písomnej objednávke vystavenej verejným obstarávateľom. V prípade požiadavky verejného obstarávateľa doručí úspešný uchádzač verejnému obstarávateľovi predmetné výstupy aj v elektronickej verzii (vo formáte .pdf, resp. .word, prípadne v inom zmluvnými stranami odsúhlasenom formáte a v naskenovanej verzii s podpismi relevantných osôb). Výstupy v listinnej podobe úspešný uchádzač doručí verejnému obstarávateľovi v súlade s termínom uvedeným v písomnej objednávke.
16. Za riadne ukončenie plnenia jednotlivých písomných objednávok v prípade, ak úspešný uchádzač v rámci výkonu jednotlivých auditov vykonaných na základe písomnej objednávky nezistí nedostatky, sa považuje doručenie všetkých relevantných výstupov z vykonaných auditov v súlade s bodmi 9 a 15, prípadne aj s bodom 14.
17. Za riadne ukončenie plnenia jednotlivých písomných objednávok v prípade, ak úspešný uchádzač v rámci výkonu jednotlivých auditov vykonaných na základe písomnej objednávky zistí nedostatky, sa považuje doručenie všetkých relevantných výstupov v súlade s bodmi 9, 13 a 15, prípadne aj s bodom 14. V takomto prípade sa zaslanie poslednej audítorskej správy v rámci auditov, na ktoré bola písomná objednávka vystavená, a doručenie všetkých relevantných výstupov podľa bodov 9 a 13, môže pre účely fakturácie považovať za dodanie čiastkového plnenia písomnej objednávky.
18. Pracovným jazykom PS INTERACT III je anglický jazyk. Úspešný uchádzač berie na vedomie, že podklady k jednotlivým žiadostiam o platbu mu budú predložené v anglickom jazyku, alebo v štátnom jazyku príslušného členského štátu, v rámci ktorého bude overovať žiadosť o platbu.
19. Verejný obstarávateľ má právo nakladať s odovzdanými, alebo inak doručenými výstupmi úspešného uchádzača a informáciami v nich uvedenými podľa vlastného uváženia bez akéhokoľvek časového, vecného, či územného obmedzenia. V súlade so zákonom č. 211/2000 Z. z. o slobodnom prístupe k informáciám a o zmene a doplnení niektorých zákonov v znení neskorších predpisov môže verejný obstarávateľ výstupy vypracované úspešným uchádzačom v rámci plnenia Rámcovej dohody sprístupniť tretím stranám. Predmetom udeleného súhlasu je aj právo verejného obstarávateľa postúpiť právo na neobmedzené nakladanie s výstupmi úspešného uchádzača v rozsahu jemu udelených práv na akékoľvek tretie strany. Neobmedzené právo verejného obstarávateľa nakladať s odovzdanými alebo inak doručenými výstupmi úspešného uchádzača vrátane jeho postúpenia na tretie strany je zahrnuté v cene predmetu Rámcovej dohody a vzniká riadnym odovzdaním a prevzatím zmluvného plnenia.
20. Úspešný uchádzač poskytne v súvislosti s plnením podľa tohto Opisu predmetu zákazky verejnému obstarávateľovi potrebnú súčinnosť a zabezpečí účasť svojich zástupcov a osôb vykonávajúcich audit/audítorské služby (ďalej ako „experti“) pri vysvetľovaní, obhajovaní a zdôvodňovaní výsledkov auditov vykonaných úspešným uchádzačom a postupu ich vykonania najmä zástupcom verejného obstarávateľa, resp. zástupcom Európskej komisie, Európskeho dvora audítorov a Európskeho úradu pre boj proti podvodom. Uvedenú súčinnosť a účasť svojich zástupcov a expertov je úspešný uchádzač povinný zabezpečovať do uplynutia piatich rokov od 31. decembra roka, v ktorom riadiaci orgán vyplatil auditovanému subjektu (prijímateľovi) poslednú platbu k projektu, ktorého overovanie bolo predmetom audítorských služieb poskytnutých podľa tejto Rámcovej dohody. Na základe požiadaviek verejného obstarávateľa môže byť od úspešného uchádzača požadované zabezpečenie uvedenej komunikácie v slovenskom alebo anglickom jazyku. Predmetná súčinnosť a účasť zástupcov a expertov úspešného uchádzača je zahrnutá v cene audítorských služieb a úspešnému uchádzačovi voči verejnému obstarávateľovi nevzniká dodatočný nárok na odmenu a náhradu nákladov a výdavkov s tým spojených.
21. Úspešný uchádzač je povinný zabezpečiť a dodržiavať nezávislosť od auditovaných oblastí a auditovaných subjektov, ktorých činnosti budú podliehať auditu v rámci jednotlivých písomných objednávok. Nezávislosť od auditovaných oblastí a auditovaných subjektov úspešný uchádzač zároveň písomne potvrdí vyhlásením pri každej písomnej objednávke v súlade s Rámcovou dohodou.
22. Úspešný uchádzač súhlasí a berie na vedomie, že rozsah, detailný popis, identifikácia auditovaných subjektov, lehota a forma poskytovania audítorských služieb a spôsob dodania výstupov budú zadefinované podľa aktuálnych potrieb verejného obstarávateľa v konkrétnej písomnej objednávke vystavenej na úspešného uchádzača v súlade s Rámcovou dohodou. Písomná objednávka bude obsahovať popis všetkých skutočností potrebných pre zabezpečenie konkrétnych audítorských služieb, a to najmä tých, ktoré neobsahuje Rámcová dohoda.
23. Akékoľvek výstupy úspešného uchádzača z jednotlivých objednávok musia byť vypracované tak, aby tvorili hodnoverný a riadne použiteľný dôkazný prostriedok v súdnom a / alebo správnom konaní, t. j. aby tieto výstupy v prípade zistenia porušenia platnej právnych predpisov EÚ alebo príslušnej národnej legislatívy dostatočne preukazovali túto skutočnosť a boli náležitým podkladom na vedenie správneho a / alebo súdneho konania. V opačnom prípade sa úspešný uchádzač zaväzuje nahradiť verejnému obstarávateľovi všetky náklady, ujmu a škodu, súvisiace so skutočnosťou, že úspešný uchádzač predložil verejnému obstarávateľovi výstupy, ktoré nebolo možné použiť v správnom a / alebo súdnom konaní, alebo ktoré nedostatočne alebo klamlivo preukazovali zistené skutočnosti a súvisiace s potrebou opätovného zabezpečenia výstupov ako hodnoverného dôkazného prostriedku.
24. Všetky dokumenty a informácie, ktoré bude mať úspešný uchádzač k dispozícii v rámci výkonu auditu, resp. v rámci plnenia Rámcovej dohody môže úspešný uchádzač použiť výlučne pre potreby plnenia Rámcovej dohody. Zároveň bude úspešný uchádzač povinný dodržiavať mlčanlivosť v zmysle čl. 18 návrhu Rámcovej dohody.
25. Bližšie podmienky verejného obstarávateľa súvisiace s poskytnutím audítorských služieb a týkajúce sa povinností úspešného uchádzača sú vymedzené v návrhu Rámcovej dohody.

**Príloha č. 1 k Opisu predmetu zákazky**

 **Čiastkové ciele auditu pri audite operácií PS SK – AT**

1. Získanie primeraného uistenia, že operácia nebola prijímateľom fyzicky dokončená ani úplne vykonaná pred podaním žiadosti o financovanie v rámci PS INTERACT III, bola vykonávaná v súlade s rozhodnutím o schválení a v čase auditu spĺňa všetky príslušné podmienky týkajúce sa jej funkčnosti, použitia a cieľov, ktoré sa majú dosiahnuť.

*(Čiastkový cieľ zahŕňa aj overenie oblastí:*

* *súlad realizácie projektu so zmluvou o poskytnutí príspevku (Subsidy Contract) (fyzická aj finančná realizácia: oprávnenosť výdavkov, oprávnenosť aktivít a ich fyzická realizácia, verejné obstarávanie, rovnosť príležitostí, pravidlá v oblasti životného prostredia, informovanosť a publicita, archivácia a pod.);*
* *funkčnosť, udržateľnosť, dosahovanie cieľov projektu a merateľných ukazovateľov (indikátory);*
* *podvod, kolúzne konanie, konflikt záujmov;*
* *gold-plating.)*
1. Získanie primeraného uistenia, že výdavky vykázané Európskej komisii (EK) zodpovedajú účtovným záznamom a že požadované podklady preukazujú primeraný audítorský záznam (audit trail) v súlade s čl. 25 delegovaného nariadenia Komisie (EÚ) č. 480/2014.

*(Čiastkový cieľ zahŕňa aj overenie podkladov z účtovníctva prijímateľa, vrátane overenia správnosti a kompletnosti údajov evidovaných k overovaným výdavkov v účtovnom systéme CO, ich správnosť, kompletnosť a úplnosť ako aj kompletnosť audit trailu výdavkov od vykázania prijímateľom až po deklaráciu EK, vrátane overenia spoľahlivosti údajov.)*

1. Získanie primeraného uistenia, že v prípade výdavkov deklarovaných EK podľa čl. 67 ods. 1 písm. b) až e) a čl. 109 nariadenia Európskeho parlamentu a Rady (EÚ) č. 1303/2013 a čl. 19 nariadenia Európskeho parlamentu a Rady (EÚ) č. 1299/2013, predložené výstupy a výsledky, ktoré dokumentujú, že platby boli prijaté prijímateľom, údaje o účastníkoch alebo iné záznamy týkajúce sa výstupov a výsledkov sú v súlade s informáciami predloženými EK a požadované podklady preukazujú primeraný audítorský záznam (audit trail) v súlade s čl. 25 delegovaného nariadenia Komisie (EÚ) č. 480/2014.

*(Čiastkový cieľ zahŕňa overenia metodiky zjednodušeného vykazovanie výdavkov a správnosť jej aplikácie.)*

1. Získanie primeraného uistenia že, verejný príspevok bol prijímateľovi vyplatený v súlade s čl. 132 ods. 1 nariadenia Európskeho parlamentu a Rady (EÚ) č. 1303/2013.

*(Čiastkový cieľ zahŕňa overenie vyplatenia verejného príspevku, overenie stanovených lehôt, vrátane overenia pomeru financovania a zohľadnenia zistených nezrovnalostí.)*

1. Získanie primeraného uistenia o spoľahlivosti údajov o ukazovateľoch a zodpovedajúcich cieľoch na posúdenie pokroku pri vykonávaní programu ako základu na monitorovanie, hodnotenie a preskúmanie výkonnosti.
1. 1 viď platná verziu Systému finančného riadenia štrukturálnych fondov, Kohézneho fondu a Európskeho námorného a rybárskeho fondu na programové obdobie 2014 – 2020 (<http://www.finance.gov.sk/Default.aspx?CatID=9347>) [↑](#footnote-ref-1)